Therizinosauria

Therizinosauria (of Segnosauria) was teropode-dinosourusse. Fossiele is in rotsformasies uit die Vroeë tot Laat Kryt-periode gevind in Mongolië, China en westelike Noord-Amerika. Hulle het verskeie eienskappe van die voorpote, skedel en pelvis gemeen gehad.

Die naam is afgelei van die Griekse therizo, "skeur" of "afsny", en sauros, "akkedis". Die ouer naam Segnosauria is afgelei van die Latynse segnis, "stadig", en die Griekse sauros.

 Beskrywing 
Terisinosouriërs het baie kenmerkende, dikwels verwarrende eienskappe. Hul lang nekke, breë torso's en agterpote met vier tone wat gebruik word om te loop, laat hulle baie soos prosouropodes lyk. Hul unieke heupbene, wat agtertoe wys en gedeeltelik vergroeid is, het paleontoloë aanvanklik laat dink aan die "voëlheup"-Ornithischia. Van hulle het enorme kloue voor wat tot ’n meter lank kon wees. Hulle was hoofsaaklik plantvreters wat hul lang kloue gebruik het om blare en takke te skeur.* Burch, S. (2006). "The range of motion of the glenohumeral joint of the therizinosaur Neimongosaurus yangi (Dinosauria: Theropoda)." Chicago Biological Investigator, 3(2): 20. (Abstract).

Uit velafdrukke word afgelei hulle was bedek met donsagtige vere, sowel as ander, langer vere wat moontlik vir vertoon gebruik is.Xu X., Zheng X.-t. and You, H.-l. (2009). "A new feather type in a nonavian theropod and the early evolution of feathers." Proceedings of the National Academy of Sciences (Philadelphia), .  Terisinosouriërs het baie gewissel in grootte, van die klein Beipiaosaurus van 2,2 m tot die reusagtige Therizinosaurus van sowat 10–12 m.

 Taksonomie 
 Tak Therizinosauria
 Genus Eshanosaurus?
 Genus Falcarius
 Genus Jianchangosaurus 
 Genus Thecocoelurus?
 Superfamilie Therizinosauroidea
 Genus Beipiaosaurus
 Genus Enigmosaurus
 Genus Erliansaurus
 Genus Neimongosaurus
 Genus Suzhousaurus
 Familie Alxasauridae
 Familie Therizinosauridae

 Verwysings 

Kategorie:Theropoda